આ મામલાને લઈને આઈપીએલના ચેરમેન રાજીવ શુક્લાએ પોતાના નિવેદનમાં કહ્યું, આઈપીએલ પહેલાની જેમ યથાવત રહેશે. અમારો પ્રયત્ન છે કે મહિલા ક્રિકેટરોને પણ આઈપીએલ જેવા મોટા મંચ પર રમવાનો અવસર મળે. આ મેચ માટે અમે ઘણા ક્રિકેટ સંઘો સાથે વાત કરી છે. હું તેના પરિણામથી ખુશ છું. ન્યૂઝીલેન્ડની કેપ્ટન સુજી બેટ્સ, મહિલા ક્રિકેટમાં સૌથી ઝડપી અર્ધસદી ફટકારનાર ઓપનિંગ બેટ્સમેન સોફી ડેવિન, ઓસ્ટ્રેલિયાની ઓલરાઉન્ડર એલિસ પેરી, વિકેટકીપર બેટ્સમેન એલિસા હિલી, મેગલ સ્કટ અને બેથ મૂની આ મેચમાં રમવા માટે તૈયાર છે.